safouaneb/arywiki huggingface dataset:
فريدريش نيتشه

فريدريش نيتشه (مزيود ف 15 اكتوبر 1844 ف روكن ف مملكة پروسيا، مات ف 25 غشت 1900 ف ڤايمار ف لامبراطورية لالمانية) فيلسوف، ناقد، ؤ فيلولوجيست الماني، لي لاعمال ديالو كان عندها تاتير عميق على لفلسفة لموعاصيرة. كان بدا لكاريير ديالو ف لفيلولوجيا لكلاسيكية، ؤ موراها تحوّل ل لفلسفة. ف 1869 ولّا اصغر واحد شد لكرسي ديال لفيلولوجيا لكلاسيكية ف جاميعة بازل (ف مدينت بازل، دابا ف سويسرا) ملي كان عندو 24 عام. ف 1879، عتازل تّدريس ف لجاميعة بسباب مشاكل صحية لي عانا منها حياتو كاملة. اغلبية د لمؤلفات ديالو سالاهوم ف لعقد لي موراه. ف 1889، جاه نهيار كامل ؤ فقد لقدرات لعقلية ديالو. بقات مّو كاتعتاني بيه حتا ماتت ف 1897، ؤ موراها ختو ايليزابيت فورستر نيتشه حتا مات هوّا ف عام 1900. لاعمال د نيتشه كاتطرّق ل لمناݣرات لفلسافية، شّيعر، نّقد تّقافي، ؤ لاداب د تّعاويد، معا تفضيل ل لحكام لماتورة ؤ سّخرية. كيتّعتابر نيتشه من اكبر نّقاد ديال دّين سيرتو لمسيحية ؤ لاخلاق لي كاتدعو ليها، ؤ كيحاول ف لفلسفة ديالو يعطي بديل ل هاد لمنضومة لاخلاقية تّقليدية لي، من لمنضور ديالو، مابقاتش عندها فايدة بعد لموت د الله لي تسبب ف ازمة ديال لعدمية. نيتشه كيركّز ايضا بزاف على لقدرة د لفرد باش يتجاوز لاخلاق تّقليدية، ب ليعتيماد على لارادة ديالو د لقوة، ؤ تخدام لقدرة لابداعية ديالو باش يخلق قيم ؤ اخلاق جديدة. لكتوبا دياولو مستهلمين بزاف من طّراجيديا ليونانية، ب لاضافة ل موفكيرين بحال زاراتوسطرا، ارتور شوپنهاور، رالف والدو اميرسون، ريشارد ڤاݣنر ؤ ݣوته. مورما مات، ختو ايليزابيت ولّات امينة على لمكتوبات ديالو، ؤ حرّفاتهوم باش تروّج ل لافكار لقومية لمتطرفة ديالها، بشكل لي كيتناقض معا اراء معروفة ديالو لي ضد لقومية ؤ لمعادية د ليهود. داكشي علاش لفلسفة د نيتشه واحد لمدة كانت ولّات مرتابطة ب لفاشية ؤ نّازية. ولاكين ف خيلال لقرن 20، قدرو مجموعة د لفلاسفة بحال والتر كاوفمان ؤ جورج باطاي باش يصلحو صّورة د نيتشه، ؤ نشرو ڤيرسيونات جداد مصححة د لاعمال ديالو. ف عوام 1960 تّشهر نيتشه بزاف ؤ ستامر تّاتير ديالو على شلا مدارس فلسافية حتال ليوم.
مونتخاب د لمغريب د كاس ديڤيس

لمونتخاب د لمغريب د كاس ديڤيس هي لفرقة لوطنية د رّجال د طينيس ؤ لي كاتمتل لمغريب دوليا من 1961. تاريخ. لبدية ؤ لعوامات لولة (ستينات ؤ سبعينات). بين لݣروپ لول ؤ تاني (تمانينات ؤ تسعينات). عوامات ف لݣروپ لعالامي (04-2001). تراجع ؤ لهبوط د نيڤو (من 2005). عاود طاح لمغريب ل لݣروپ 3 د زون ؤروپا/افريقيا ف 2008 مورما خسر معا مصر ف پلاي ؤف. كاپيتان. عل قليلة 9 د ناس مختالفين كانو كاپيتان د لمونتخاب د لمغريب ف كاس ديڤيس. لعابا دابا. "حتال 12 غشت 2022. " نتايج ؤ ماتشات. لتحت نتايج د لمونتخاب د لمغريب ف خمس سنين لخرة. (ق) = ماتش تلعب ف لقاعة
دراݣون بول

دراݣون بول هي واحد لفرانشايز د لميديا و لكوميكس دارها اكيرا طوريياما. لمانݣا لاصلية ديالو كتبها ورسمها طوريياما وتنشرات ف شونن دجامپ من عام 1984 و حتال عام 1995 و فيها 519 شاپيطر و 42 كتيّب (طانكوبون) و كانت كاتنشرها شركة د شوويشا. دراݣون بول مهزوزة من من رواية شينوية رحلة ل لغرب تتهضر على لمغامرات تاع صون ݣوكو من الطفولة ديالو حتى بدا تيتريني وتيدور لعالم باش يقلب على كورات تّينين لي تتسدعي تنين تيحقق لامنيات يلا تجمعات. و ف الرحلة ديالو تيتصاحب معا بزاف تلاصدقاء و تيدابز مع بزاف تلاشرار بزاف منهم بغاو كورات تّينين. دراݣون بول تاضبطا لانيم مقسم نجوج دلاجزاء: دراݣون بول و دراݣون بول زد "Dragon Ball Z"، من طرف شّركا ديال طووي انيميشن. لانيم كان كيدوز ف التلفازة ف جاپون مابين 1986 و 1996 ف لقناة ديال فوجي تيڤي. ف لعالم لعربي كان كيدوز ف لقناة ديال سپايستون. حاليا دراݣون بول كتعتابر من بين اكتر سيريات نجاحا فتاريخ. 42 كتيب ديال لمانݣا تباعو كتر من 260 مليون مرا فلعالم، و لانيم داز فكتر من 80 دولة.
عملاق غازي

لعملاق لغازي ولا لكوكب لغازي هو كوكب كبير ما كيتكونش من الصخور ولا شي حاجة خرة من لمواد لقاسحة و عندو النوا صغيرة شوي. و لعمالقة لغازية ف النيضام الشمشي ربعة و هي جوپيتر، ساتورن، اورانوس و نيپتون. و نقدرو نعتابرو اورانوس و نبتون نوع من لكواكب لعمالقة لباردة و لمتلجة، و لي كاتكون من التلج و شوي ديال لحجر و غازات د لما و لامونيا و لميطان، ماشي بحال «لعمالقة لغازية التقليدية» بحال جوپيتر و ساتورن. و ماكاينش شي سطح قاسح ف لكواكب الربعة ولكن اورانوس و نبتون عندهم واحد النسبة قل من لهيدروجين و لهيليوم. لعولاما لقاو عماليقا غازية ف انضيما شمسية خرة ف مجرة درب لبانة، ؤ ماشي كولهوم عندهوم نفس لمزايا ديال جوپيتر ؤ ساتورن. كاينة باقي مداكرة بين لعولاما د لفلك على لحد لفاصل مابين عملاق غازي ؤ نّجوم من نوع لاقزام لقهوية لي كاتكون نجوم صغيرة بزاف ؤ ماكاتضوّيش. وحدة من لقتيراحات هيّا بلي لاقزام لقهوية كاتكون علّاقل مرة ف حياتها عرفات تفاعل نووي. النوا و لمكونات. يمكن تكون النوا ديال لعمالقة لغازية صخرية ولا معدنية، ولكن كاتكون معضم كتلتها من لهيدروجين و لهيليوم مع شوي ديال لما و لميطان و لامونيا و مركبات خرة هيدروجينية. لمزايا ديال لكواكب لغازية. لعمالقة لغازية ماعندهاش سطح قاسح ولا معالم واضحة، و مايمكنش يتمشى بنادم على سطحها بمعنى لكلمة. و يمكن نقولو لكلمات بحال لقطر و لميساحة و لحجم و دّرجة د لحرارة السطحية و الكتافة السطحية كاتشير ل الطبقة لخرجانية لي كانشوفوها من لفضاء.
هانتر إكس هانتر

هانتر اكس هانتر هو واحد لمانݣا جاپوني الفو يوشيهيرو طوݣاشي. لقصة تاعتو تتهضر على واحد دري بغا يكون صياد باش يقلب على باه. ومن بعد تدار منها مسلسل انيمي عندو نفس لعنوان ستاند ف القصة ديالو على لمجلدات 18 لّولة ف لمانݣا. لانيمي معروف ف لوطن لعربي ب سمية "القناص" اولا "مغامرات ڭون"، و فيه 148 حلقة. بدا ف 2011 و سالا ف 2014. لانيمي مصنف ف فئة الشونين. و هاد النوع ديال لانيمي كيكون مخصص للمراهقين فوق 13 لعام. لقصة. لانيمي كيدوي على دري سميتو "ڭون فليكس" لي بغا يكون صياد محترف باش يلقى باه لي حتى هو صياد محترف. ؤ ف رحلة ديال "ڭون فليكس" كيعيش فيها مغامرات ؤ تحديات ؤ كيتعرف بصحاب جداد. اهم صحابو ولد سميتو "كيلوا"، و هو من عائلة قتالة محتارفين لي سميتها "عائلة زولديك". ؤ معاه غادي يبقا حتى لاخر حلقة من لانيمي صيادxصياد. كاينين صحاب خرين ديال "ڭون فليكس" منهم "كورابيكا" و "ريوريو". "ڭون فليكس" دري لي من بعد عداوة معا شخصيات لي كيقابلها و كيتصارع معاها، كيفرض شخصيتو زوينة على لمنافسين، ؤ كيحتارموه على الشجاعة و لاخلاص و لوفا ديالو ل صحابو. و من بين اوعر لخصوم ديال "ڭون فليكس" هو "هيسوكا" الجوكر. و كيلقا "ڭون فليكس" راسو في نفس لوقت طور من لقدرات ديالو بفضل لخصوم.
تاسكيزوفرينيت

تاسكيزوفرينيت ؤلا سّكيزوفرينيا ضطيراب نفسي تيتميز بواحد سلوك جتيماعي ماشي طبيعي. لمريض بيه ماباقيش تيميز لواقع و لاعراض ديالو هي لوهام و ضطيراب تاع لفكر و لهلوسة لسمعية. و ماباقيش تيݣد يشارك ف لمجتمع و يعبر على لعواطف ديالو وتا لارادة ديالو تتمشي. لاعراض تاتبان بتدريج، تاتبدا ف مرحلة لبولوغ و تاتبقا بزاف.
ليستة د لباراجات ف لمغريب

وصل عدد لباراجات ف لمغريب ف عام 2011، على حساب لحوكومة لمغريبية ل 148 باراج، وعندها قدرة باش تعمر 17. 2 مليار ميترو مكعب. و هادي ليستة (ماكاملاش) د لباراجات ف لمغريب.
تلج

التلج مادة مركّبة من كريسطالات رقيقة ديال لجليد د لما، لي كاتطيح عادةً من السما. كايجي ف لفترة لباردة من لعام، عادتن ف فصل شّتوة ولاكين ما كتجيش ف ݣاع لبلدان ديال لعالم. وملي كانمشيو ل لقطب الشمالي ولا الجنوبي، كيزداد التلج بزاف. وهاد الظاهرة كاتجي ملي كتلتاقا التيارات لهوائية خفيفة و رطبة و دافية، معا تيارات باردة. و باش يتكون التلج خاص واحد لحاجة سميتها نويات التكاتف، لي كيتكون عليها التلج، و هي فرتيتات قاسحة صغيرة بزاف، عالقة ف لجو لفوقاني، بحال درات د لغبرة ولا الرماد. و ملي كاتواجد كاتكون على تلت حالات لي كاتمكن بخار الما باش يتحول من لحالة لغازية ل الحالة الصلبة وكيتكون التلج. وداكشي تيتصاوب ملي كاتكاتف جزيئات لما على النوا، و بعد لّتصاق ديالها معا بعضياتها كاتّكوّن ديال لبلورة ديال التلج.
أكيرا طوريياما

اكيرا طوريياما (تولد ف 5 ابريل 1955 ف مدينة ناݣويا ف جاپون، توفى ف 1 مارس 2024) هوّا مانݣاكا (كاتب ؤ رسّام د لمانݣا) جاپوني. من احسن تالاعمال ديالو دراݣون بول. بدا لكاريير ديالو من 1978. اعمال. طورياما كتب مانݣات، و شارك ف الديزاين ديال سيريات د انيمي لي تبازاو عليهوم، ب لاضافة ل اللوعاب د التيليجو.
بوكس

لبوكس هوّا واحد سّپور تيدابزو فيه 2 رياضيين عندهم نفس لوزن بيديهم فالمدة تاع 1 تال 3 دقايق. فڭاع لقتالات لاولمپية و لمحتارفة لمقاتلين تيفانتيو ضّربات تاع لخصم، ؤلا تيحاولو يضربو لراسهم. النقاطي تتعطى ل ضّربات لقاسحة نّقية على جّبهة فوق لخصر و ضّربات تاع راس ؤلا الجدع حسن. و لبوكسور لي سجل اكتر عدد ت النقاطي تيربح.
أريانا ݣراندي

اريانا ݣراندي بوتيرا (تولدات ف 26 يونيو 1993) لي معروفة بسميتها لفنية اريانا ݣراندي، هيا موغنية، و كاتبة اغاني، و مولحينة، و مومتيلة مسراحية، و موحسينة ميريكانية طاليانية. تعرفات بدور تاع "كات ڤالنتين" ف سلسلة لمسلسلات لكوميدية و لغنائية ڤيكطوريوس لي قدماتها قناة نيكيلوديون، و لي قبطات جايزة ايمي. و تعرفات حتا ب لمشاركة تاعها ف سام و كات، و متلات ف فيلم سويندل. بدات تاتغني و هيا عندها 15 عام ف لعرض لموسيقي نمرة 13 ديال لبرودواي عام 2008.
محمد ݣسوس

محمد ݣسوس او جسّوس (تولد ف 1938 ف فاس - مات ف 7 فبراير 2014 ف الرباط) كان متقف و عالم جتماع و سياسي مغربي. كيتسما هو "لبو ديال السوسيولوجيا ف لمغريب". ݣسوس كان عضو ف لاتحاد لوطني د لقوّات الشعبية، اللي كان تا ف لمكتب السياسي ديالو. من لهضرات لمشهورين اللي كان قال:"بغاو يخلقو اجيال جديدة ديال الضبوعا"، ملّي كان تينتاقد لوضعية د التعليم ف لمغريب. بيوغرافي. محمّد جسّوس كان شارك ف تكوين الجيل اللول ديال السوسيولوجيين ف لمغريب. كان حتى هو عضو بارز ف تيحاد شتيراكي د لقوات شعبية، USFP. التعليم والبحث. كان من سنة الف وتسعمية وتسعة وستين، استاذ التعليم العالي فـ قسم السوسيولوجيا فـ جامعة محمد الخامس فالرباط. تعيّن فـ الفين واربعة، كاستاذ ad vitam aeternam فـ نفس الجامعة. في دراسة مخصصة ل"السوسيولوجيا فالمغرب" اللي تنشرت ف2011 فالمجلة سوسيولوجيات، الباحثين حسن رشيق و رحمة بورقية كتبو على "محمّد جسّوس" بلي كان من بين، مع پول پاصكون، الاكاديميين اللي ساهمو فبزوغ السوسيولوجيا ديال المغرب المستقل. الحياة السياسية. كان حتى سنة 2007 عضو ف المكتب السياسي دUSFP. انتخابوه ف نهاية عوام 1970 ف المجلس البلدي ديال الرباط، فين خدم بالخصوص على تحسين النظام ديال النقل الحضري. كان عضو ف اللجنة ديال اصلاح التعليم ف المغرب (COSEF) ف بداية عوام 2000. المؤلفات. طروحات حول المسالة الاجتماعيّة / محمّد جسّوس، دار نشر المعرفة، 2003 رهانة الفكر السوسيولوجي بالمغرب / محمّد جسّوس، منشورات وزارة الثقافة، 2003 طروحات حول الثقافة واللغة والتعليم / محمّد جسّوس، دار نشر المعرفة، 2004 نظرية التوازن وتفسير التغير الاجتماعي، صدر سنة 1969 بجامعة برينستون
لبيت لبيض

لبيت لبيض هوّا مقر لاقامة تاع رّئيس لميريكاني و هوّا لمقر رّسمي تاع اعلى سلطة تنفيدية ف لميريكان. كاين ف واشنطن دي سي مقاطعة كولومبيا 1600 شارع پينسيلڤانيا، و هوّا من لقصور رّئاسية لمشهورة.
نيكي ميناج

نيكي ميناج (تولدات ف 8 دجنبر 1982) مغنية ميريكانية، اصلها من جزر لكارايبي، طلقات لالبوم لول تاعها "پينك فرايداي" ف نونبر 2010 و دغيا حقق نجاح تجاري و تصدر لّيستات تاع لالبومات ف ميريكان.
مسليم

محمد الهادي المزوري و سميتو لفنية مسليم (تولد ف 10 دجنبر 1981 ف طانجا) هو مغني د رّاپ مغريبي. طلق لالبوم لّول تاعو بعنوان "متمرد" لي لقا نجاح فالوسط لفني و بضبط ف رّاپ لمغريبي. توشح ف 2015 ف عيد ميلاد لماليك د لمغريب ف قصر مرشان ف طانجا ب وسام لمكافاة لوطنية من درجة فارس.
هاكا هضر زاراتوسطرا

هاكا هضر زاراتوسطرا: كتاب ل كولشي ؤ ل تا واحد (ب لالمانية Also Sprach Zarathustra: Ein Buch für Alle und Keinen) هوّا كتاب ديال تّعاويد لفلسافي لي كتبو لفيلسوف لالماني فريدريش نيتشه مابين 1883 ؤ 1885. شّخصية رّئيسية ف لكتاب هوّا زاراتوسطرا، لي مبازي على شخصية حقيقية ديال لمؤسس ديال دّيانة زّاراديشتية، ولاكين من غير بعض لعيبارات، ماكاينش شي تشابه مابين هاد جوج شّخصيات ف لافكار ديالهوم. لكتاب ف لموجمال ديالو كيوصف لافكار ؤ لمقولات ديال زاراتوسطرا، ؤ كاتّعاود فيه هاد لعيبارة بزاف "هاكا هضر زاراتوسطرا". سّتيل ديال لكتاب، لي عامر ب تّشبيهات ؤ لعيبارات لمجازية ؤ لحكام لماتورة، عطا تاويلات مختالفة ل لمقصود منو. ولاكين لمفاهيم لي كيجبدها لكتاب باينة ؤ معروفة، بحال لفوقبنادم، لموت د الله، لارادة د لقوة، ؤ لمعاودة د رّجوع. نيتشه عتابر بلي هاد لكتاب اعضم عامال ديالو، ؤ بلي بيه وصّل لّوغة لالمانية ل مستوى جديد ماعمّرها كانت وصلات ليه قبل، شّي لي اكّدوه بزاف د نّقاد ؤ لموحليلين.
راپ

رّاپ تيتعرف ب سميت رايمين ولا سپيتين هو نوع من لغنا ؤ واحد من فروع تقافة لهيپ هوپ. رّاپ هو تهضر وتعاود الاغنية ب قافية محددة، وتلعب ب لهضرة باش تمشي مع لقافية بلا ما تلتازم ب لحن واحد. نتاشر ف لميريكان ف سبعينات ف درب برونكس، ولاية نيويورك على يد لافرو-ميريكانيين، و نتاشر عالميا ف لبدية د تسعينات منبعد ماكان رمز تعبيري للشباب، والبعض منهم شاف بلي الراپ وسيلة باش يعبرو على السخط ديالهم من الواقع.
سحور

سّحور هو كلمة تتوصف فعالية تتغير لحالة تاع شي حاجة اولا شي واحد ف نطاق تاع التغيير لي يمكن ل شيحد يتعرض ليه بلا ما يخرق قوانين الطبيعة و لفيزيك و ف بعض لحالات تتختارق حتا قوانين لفيزيك. و كاين تخليط بين سّحور و شعودة و تاشوافت. كلمة سحور عندها بزاف د لمعاني من بينها فن لوهم بحال خفة ليد.
تيران لمسيرة لخضرا (الداخلة)

تيران لمسيرة لخضرا ف مدينة دّاخلة لمغريبية هوّا تيران كيتّاسع ل مابين 1000 ل 4000 موشجّيع.
عبد السلام ياسين

عبد السلام ياسين (تولد ف 20 شتنبر 1928 ف مراكش - مات ف 13 دجنبر 2012 ف الرباط) كان هو لمؤسس و لمرشد لعام ديال وحدا من اكبر لجماعات لاسلامية ف لمغريب، اللي هي "لعدل و لاحسان". عبد السلام ياسين تعرف بلبرية اللي صيفط للحسن التاني ف 1974 (لاسلام ولا الطوفان)، و اللي دخّلاتو تلت سنين و نص للصبيطار د لحماق. ملي مات لحسن التاني و جا ولدو محمد السادس، صيفطليه ياسين تا هو برية سماها "لمن يهمه الامر". حياتو. تولد عبد السلام ياسين ف مراكش و كبر فيها. ف 1947 دخل للمدرسة د تكوين لمعلمين، و خدم معلم. موراها طلع ف لڭراد و ولاّ استاد و مفتش و مدير. دخل عبد السلام ياسين للزاوية لبودشيشية ف صغرو، ولكن تدابز مع الشيخ ديالها، و داكشي علاش خرج منها و اسس جماعة ديالو، اللي كان باغيها تكون جماعة ضد لعنف، و تسمّات ف 1985 الجماعة د لعدل و لاحسان. كتوباتو. كتب عبد السلام ياسين بزاف د لكتوبا، منهم:
تيران لمسيرة لخضرا

هادي صفحة د التوضيح، تيران لمسيرة لخضرا يقدر يكون واحد من هاد تّيرانات ف لمغريب:
كاس لعرش (2020-2021)

دور تمهيدي. دور تالت. دور تمهيدي تالت تلعب ف 23 و24 فبراير 2022. دور رابع. دور تمهيدي رابع تلعب ف 2 و3 مارس 2022. دور د لفينال. لفراقي لي تاهلات. هاد لفراقي شاركات ف كاس لعرش ديال موسم 2020-2021. 15 فرقة من بوطولا 1 (2021-2022) 10 د لفراقي من بوطولا 2 (2021-2022) 5 د لفراقي من لبوطولا لوطنية للهواة (2021-2022) 2 د لفراقي من قيسم لهواة لمغريبي اللول (2021-2022) دور 32. لقرعة ديال دور 32 تقصّر دور 32 ف 11–13 مارس و 5–6 ابريل 2022. دور 16. تقصّر دور16 ف 18–21 مارس، و 9–10 ابريل 2022. ربع النيهائي. تقصرو ميطشان ربع النيهائي ف 28–29 ماي ؤ 7 يوليوز.
قبلتاريخ

لقبلتاريخ ؤلا لعصر لي قبل تّاريخ هو موصطلح كيشير ل فترة زمانية سبقات لختيراع د لكتابة. فمصر و سومر ف لعراق بانت لكتابة تقريبا بين 3400 - 3200 ق. م. هاديك لفترة فيها لعصور جّيولوجية و لعصور لحجرية، و تقسيمات زمانية تاع هاذ لفترة طّويلة. تينقاسم لقبلتاريخ ل خمسة د لفترات:
عموري مبارك

عموري مبارك (بلامازيغية: ⵄⵎⵎⵓⵔⵉ ⵎⴱⴰⵕⴽ - تولد ف 1951 ف اقليم تارودانت، مات ف 14 فبراير 2015 ف الدار لبيضا) كان مغني مغريبي تيغني بتاشلحيت، معروف باللي كان من لمجددين د لموسيقا لامازيغية، اللي دخل ليها بزاف د لالات بحال لݣيطار. كان من لمؤسسين د لمجموعة د اوسمان، اللي بدات ف 1975. لاغاني ديالو. عموري مبارك عندو بزاف د لاغاني لمعروفة، بحال:
شيخ لعرب

حمد بن محمد بن براهيم بوشلاكن، لمعروف بالسميات د لحاج ولاّ حمد اڭوليز ولاّ شيخ لعرب (تولد ف 1927 ف دوار اڭوليز ف لاقليم د طاطا - مات ف 7 غشت 1964 ف الدار لبيضا) كان مقاوم د لاستعمار لفرانساوي ف لمغريب، من الناس د جيش التحرير، و معارض د لملك لحسن التاني من مورا لاستقلال. كان شيخ لعرب معروف بالتخدام ديالو للسلاح باش يقتل الناس اللي كان كيتقال عليهم باللي هوما خونة (بحال لبوليسي اللي قتل علال بن عبد الله). نهار 14 مارس 1964 تحكم شيخ لعرب بلاعدام هو و لمهدي بن بركة و مومن الديوري، و كان خارج من لمغريب. دخل للبلاد ف ابريل، و كانو تابعينو لبوليس، و تيتيريو على بعضياتهم، تال نهار 7 غشت 1964، اللي تقتل فيه ف مضاربة ب لقرطاس مع لبوليس. النشاة والبدايات. تزاد حمد بوشلاكن فـ منطقة جبلية قاسية فـ الجنوب الشرقي للمغرب، وسط بيئة امازيغية محافظة. تربّى فـ اسرة فلاحية بسيطة ولكن معروفة بالكرامة والصلابة، ولقب "شيخ العرب" جا من المكانة ديالو بين الناس ديال القبائل الجنوبية اللي كانت كتشوف فيه رمز ديال الشجاعة والانفة. من صغر سنّو بان عليه الطابع القيادي، وكان معروف بغيرتو على البلاد، خصوصاً ملي بدا الاحتلال الفرنسي كيتغلغل فـ الجنوب المغربي. فالخمسينات، التحق بـ **جيش التحرير المغربي** اللي كان كينشط فـ مناطق الاطلس والصحراء، وشارك فـ عمليات كبيرة ضد مواقع الاستعمار. المشاركة فـ جيش التحرير. فـ بداية الخمسينات، ولا شيخ العرب واحد من القادة الميدانيين البارزين فـ جيش التحرير، خصوصاً فـ مناطق تزنيت، كلميم، وطاطا. كان معروف بتنظيمو المحكم، وبالقدرة ديالو على تجنيد الرجال من القبائل، وشنّ هجمات على مراكز فرنسية. من اشهر العمليات اللي شارك فيها: هاد المجهودات خلات الاسم ديالو ينتشر بزاف، وصارت فرنسا كتشوف فيه تهديد حقيقي، فحاولت تصفيتو اكثر من مرة ولكن ما قدرتش تمسّو. الموقف من النظام بعد الاستقلال. بعد استقلال المغرب سنة 1956، بدا الخلاف بين مجموعة من المقاومين والنظام الجديد. شيخ العرب كان من الناس اللي شافو ان الاستقلال ما جابش العدالة الاجتماعية اللي كانو كيتمنّاوها، وان بزاف من المقاومين تهمّشو او تسجنو. بدا كيعبر علانية على مواقفو ضد الملك الحسن الثاني وبعض المسؤولين، واتهم النظام بالخيانة ديال مبادئ المقاومة. بسبب هاد المواقف، وُضع تحت المراقبة وتْصدر فـ حقّو حكم بالاعدام غيابيّاً فـ 14 مارس 1964، رفقة المهدي بن بركة ومومن الديوري. الاحداث الاخيرة والوفاة. فـ ابريل 1964، قرر شيخ العرب يرجع سرّاً للمغرب بعد فترة فـ الخارج. المصادر كاتقول باللي البوليس المغربي كان كيتعقّبو، ودار تبادل ديال اطلاق النار بين المجموعتين فالدار البيضاء. فـ 7 غشت 1964، تقتل شيخ العرب فـ المواجهة، وتقال باللي مات واقف وما سلّمش راسو. هاد النهاية الدرامية خلات الاسم ديالو يتحوّل لرمز عند بزاف ديال المعارضين فـ الستينات والسبعينات. الارث والتاثير. رغم النهاية الماساوية ديالو، بقى شيخ العرب رمز ديال التمرد على الظلم فـ المخيال الشعبي المغربي. بزاف من الاغاني الشعبية والقصص الشفوية بقات كتحكي على شجاعتو. فـ مناطق سوس وطاطا ما زال كيتذكروه كبطل شعبي، وكيقامو فـ بعض المناسبات المحلية تكريمات رمزية باسمو. بعض المؤرخين كيشبهوه بشخصيات عالمية تمردت على السلطة من بعد الثورات، وكيعتابروه ضحية لمرحلة انتقالية صعيبة فـ تاريخ المغرب. تقييم المؤرخين. كيقول المؤرخ المغربي عبد الله العروي ان "شيخ العرب مثّل الوجه الاخر للمقاومة، وجه الغضب من واقع لم يُنصف المقاومين". بينما كتب محمد ضريف ان "حادثة مقتله كانت منعطفاً بين زمن التحرير وزمن الدولة الحديثة".
وان پانتش مان

وان پانتش مان هي ويب كوميكس ؤ مانݣا جاپونية كاتدور لاحدات ديالها على بطل خارق. الفها فنان بسمية ماشي تاعتو (وان)، صدرات ل لمرة لّولة ف لبدية د عام 2009. ف يونيو 2012 تجاوز عاداد شّوفات د لمانݣا ف لانترنيت 7. 9 مليون شوفة. لعنوان د لمانݣا تايعني "راجل مولا ضربة وحدة" و هي قصة تتهضر على بطل تيغلب اي خصم بضربة وحدة و تيحس ب لملل، و علا قبل هادشي تيحارب الشر باش يلقا خصم تيستاحق يدابز معاه.
عافية

لعافية ؤلا نّار هيّا تفاعل زربان ديال تّاكسيد ديال شي ماطيرييل، لي كيتسما فيول. هاد تّفاعل لكيماوي، لي كيتسما حتيراق، كيكون خارجوحراري، يعني كيخرّج لحرارة، شّعا، ؤ نواتج خرة. لعافية كاتكون سخونة حيت كاتّهرّس فيها رّوابط لكيماوية لمضوبلة ضّعيفة ديال تاني لوكسيجين O2 ؤ كاتبان بلاصتها روابط كيماوية قوية ديال جزيئات تاني ؤكسيد لكاربون CO2 ؤ لما H2O على شكل بوخار، ب لاضافة ل لفرق د طّاقة (418 كيلوجول ل كلا 32 ݣرام د لوكسيجين). طّاقة د رّبط ديال جزيئات لفيول براسو ماكاتلعبش دور كبير ب لموقابيل. لپارتية لي كاتبان من لعافية كتسمّا لّسان د لعافية، ؤ كاتكوّن من تاني ؤكسيد لكاربون، بوخار د لما، ؤكسيجين، ؤ ازوط. يلا كانت لعافية سخونة بما يكفي، تقدر هاد لخلطة لݣازية تّايّن ؤ تعطي پلازما. لّون ؤ لقوة ديال لّسان د لعافية كيعتامدو على نّوع د لمادة لي كاتّحرق ؤ منّاش مكوّنة. لكتيشاف د وسايل سّيطرة على لعافية كانت من اهم لمحطات ف تّاريخ د بنادم. لعافية عندها ستيعمالات كتيرة، بحال ف تّدفية، طّياب، تحياد لعشوب ضّارة ف لفلاحة، ب لاضافة ل تخدامات طقوسية ف لاديان ؤ حتيفالية ؤ ݣنايزية (حريق لكسدة د لميّت ف بعض تّقافات).
بلاكپينك

بلاكپينك (ب لكورية 블랙핑크، ؤ كاتّكتب تا BLACKPINK ولا BLΛƆKPIИK) هي فرقة د لپوپ كورية جنوبية بدات لانطيلاقة ديالها ف 8 غشت 2016 تحت لادارة تاع واي دجي انترتينمنت. مكوّنة من 4 تاع لعضوات: دجيسو، دجيني، روزي، ليسا. سكوير ون (ب ) هو اول البوم سينڭل للفرقة ديال لبنات لكوريات الجنوبيات بلاكپينك. صدرو ف8 غشت 2016 واي جي انترتينمنت و وزعو كي تي ميوزك. و كتب لكلمات تيدي پارك، بيكوه بوم و بي اي عضو فرقة ايكون، بينما تم التلحين من قيبال تيدي پارك، فيوتشر باونس و بيكوه بوم.
لعلاقات بين لمغريب ؤ ميريكان

لعلاقات بين لمغريب ؤ ميريكان كيرجع تاريخهوم ل عام 1777، ف لوقت ديال لحرب تّورية لميريكانية، ملي ولّا سّلطان محمد تّالت بن عبد الله اول عاهل ف لعالم كيعاون دولت لميريكان، لي يلاه بدات كاتبان، ؤ كيعتارف بيها كا جمهورية مستاقلة. لمغريب كيتّعتابر اقدم ؤ اقرب حليف د لميريكان ف شمال افريقيا. الرئيس لميريكاني جورج بوش الصغير كان ڭال بلي لمغريب اهم حليف ديال لميريكان برا د الناطو. لعلاقات الديپلوماسية الرسمية بين الجوج بلدان بداو ف 1787، ملي لكونڭريس د لكونفيديرالية سنا تيفاقية السلام و الصداقة لي كانو بداو لمفاوضات ديالها عام قبل. ف 1836، التيفاقية تّسنات مرة خرة بعد مفاوضات جديدة، و باقية مطبّقة تال ليوم، باش تكون اقدم تيفاقية ف التاريخ د ميريكان. اقدم مبنى تابع ل لخارجية لميريكانية موجود ف طانجا، لي هوّا لمفوضية لميريكانية د طانجا، و دابا ولّا متحف كيجيو ليه الزّوار، و هوّا لمعلامة لميريكانية لوحيدة لي جات برّا لميريكان و داخلة ف الليستة د لمعالم التاريخية لوطنية د ميريكان. لولايات المتاحدة د ميريكان عندها سفارة ف الرباط ف شارع محمد السادس، السويسي، كوض پوسطال 10170، و لمغريب عندو سفارة ف واشينطون ف نمرة 1601، شارع 21، ك. پ. 20009.
بارباريا

بارباريا (ب نّݣليزية Barbary) ؤلا سّاحل لبربري (ب نّݣليزية Barbary Coast) هوّا موصطلح كانو كيخدّموه لؤروپيين، سيرتو لانݣلوفونيين، مابين لّخر د لقرن 15 ؤ لّخر د لقرن 19، باش يشيرو ل لمناطق د شمال افريقيا لي جات على سّاحل د لبحر شّامي، لي كان تابعة ل لامبراطورية لعتمانية ب لاضافة ل لمملكة لمغريبية. لموصطلح مشتق من كلمت لّاتينية لي منها تشتقات لي كاتعني امازيغ. ف لقرن 16 لحكّام ديال بارباريا تبّعو سياسة ديال لجهاد لبحري لي ب نّݣليزية تسمات (لقرصنة لبربرية) كا مصدر د دّخل لقتيصادي، ؤ لي فيها كانو كيشدّو لباطوات لؤروپية ؤ كياخدو سّلعة ؤ رّكاب ؤ طّاقم لي فيها، لي كيولّيو عادتن عبيد ؤ ماكيطلقوهوم غير موقابيل فدية. هاد نّشاط د لقرصنة عندو ؤصول قديمة من فترة د قبل لميلاد، ولاكين مورما طاحت لقسطنيطنية ف يد لعتمانيين، ؤ تطردو لموريسكيين من سپانيا، تزاد هاد نّشاط بشكل كبير ؤ ولّا حرفة عند لقراصنة د بارباريا، سيرتو ف مدون بحال لجزائر ؤ سلا. لموصطلح ديال بارباريا خاصنا نميزوه على موصطلحات بحال ليبيا لقديمة، شمال افريقيا، لمغرب لكبير ؤلا لمغرب لعربي، ؤ تامازغا، لي وخا كيشيرو ل نفس لمنطقة تقريبا، كانو ؤلا باقين مستعملين ف سياقات تاريخية ؤ جيوسياسية ؤ ايديولوجية مختالفة.
پاراپسيكولوجيا

لپاراپسيكولوجيا ولا علم نّفس لموراوي ولا علم نّفس لموازي هو مجال كيدرس ضواهر روحانية لي، على حساب نّاس لي كيامنو ب هاد لمجال، كاتجاوز لادراك لعادي د بنادم، بحال التخاطر، و لستيبصار، تّحريك لعقلي ؤلا تيليكينيسيس، ؤ لپسيكوميتري ؤلا لقياس د نّفس و اي حاجة تاع لخوارق، بحال تجربة لقرب من لموت. هاد لمجال ماكيتّعتابرش صيونص ب لمعنى لحقيقي ؤ اغلبية د لعولاما كيشوفوه صيونص د بلعاني، حيت بعد كتر من قرن من لابحات د لپاراپسيكولوجيا، فشلو تّجارب باش يتبتو لوجود ديال ضواهر روحانية كيما كاتّوصف ف هاد لمجال. لابحات د لپاراپسيكولوجيا قليل فاش كيبانو ف جّورنالات د صّيونص، ؤ كيتنشرو عادتن ف جورنالات خاصة نّتيشار ديالها محدود.
إتزي

اتزي فرقة د لموسيقا كورية جنوبية تحت شركة تاع دجي واي پي انترتينمنت تتكون من خمسة تاع لعضوات: ييجي، ليا، ريوجين، تشايريونڭ، يونا. ترسّمات لفرقة ف 12 فبراير 2019 معا اول سينڭل لاحوه ايتز ديفيرينت "IT'z Different".
سعيد يقطين

سعيد يقطين ناقد و باحت مغريبي، تولد ف الدار لبيضا ف 8 ماي 1955. تعرف ب لهتيمامات لبحتية و لاكاديمية ف مجال السرديات تاع لعربية و نحت لمفاهيم و تيتبع لمكونات ديالها فالنصوص لعربية لقديمة و الجديدة. قرا الروض ف كتّاب كاين ف كازا، ومن بعد ف لمدراسة لبتدائية تاع التعليم، وكمل لكوليج و لّيسي و لجامعي فمدينة فاس، و جبض الدكتورا ف جامعة محمد الخامس ف الرباط.
شعبان

شعبان هو شهر تّامن ف لعام القمري ف التقويم لهجري. تسما هاد الشهر بحال ڭاع شّهورا ف لعصر لي قبل لاسلام و تسمى شعبان حيت تشعّبات فيه لقبايل لعربية و تفرقات ل لحرب حيت فشهر رجب كانت محرمة عليهم. شّهر لي مورا شعبان هوّا رمضان. شعبان ف لاسلام. كان نبي محمد تيصوم كثر فشعبان، كيما ڭالت عائشة: «كان الرسول تيصوم حتا تنڭولو ماغاديش يفطر و تيفطر حتا تنڭولو ماغاديش يصوم فماعمرني شفت رسول الله صام شي شهر كامل من غير رمضان و ماشفتش شي شهر كيصوم فيه كتر من شعبان». نوطات.
مايكروصوفت

مايكروصوفت ولاّ ميكروصوفت (بلينݣليزية: Microsoft) هي شركة عالمية ديال لانفورماتيك تاتصايب اللوجيسييلات و لورديناطوات. مايكروصوفت هي الشركة اللي كاتصايب السيستام ديال ويندووز و لبراوزرات انتيرنيت اكسپلورر و ادج. مع ݣووݣل، اپل، امازون و فيسبوك، مايكروصوفت محسوبة من لخمسة د الشركات لعملاقة د لانتيرنيت ف لعالم. تاسسات مايكروصوفت ف 4 ابريل 1975 من جوج د الصحاب، بيل ݣييتس و پول الين ف مكتب صغير كان عندهم ف لمدينة د البوكيركي ف نيو ميكسيكو ف لميريكان.
لفتح لإسلامي د شمال إفريقيا

لفتح لاسلامي د شمال افريقيا، هو مجموعة ديال لمعارك من عهد لخلافة الراشدة ؤ لخلافة لاموية ضد لمناطق لي حاكماها لامبراطورية لبيزنطية ف شمال افريقيا ب لاضافة ل ممالك امازيغية مستاقلة، بحال مملكة الطاڤا. تقريبا 66 عام وهما مدابزين حتى دخلو لمسلمين بشكل كامل ل شمال افريقيا. لمصادر ديال لاحدات. اقدم روايات عربية على لفتح د شمال افريقيا هوما دياول بن عبد الحكم، البلاذري، و خليفة بن خياط، لي كاملين تكتبو ف لقرن 9، علاين 200 عام مور لفترة د لفتوحات. هاد الروايات ماكيدخلوش ف التفاصيل. اكتر واحد فيهم كيعطي معلومات على شنو طرا، هوّ "فتوح مصر واخبارها" ديال التوارخي لمصري بن عبد الحكم، لي كيعاود فيه على التاريخ د مصر، و شوية على افريقية (تونس) و باقي شمال افريقيا (لمغرب لكبير). روبرت برونشڤيڭ عتابر بلي هاد لكتاب ب لاساس كيركّز على تلقين لفقه لمالكي، و مايمكنش نعتابروه مصدر تاريخي موتوق. من لبدية د لقرن 12، عدد ديال الدارسين ف مدينة لقيروان بداو كيبنيو رواية جديدة ديالت لفتوحات. هاد الرواية كمّلها بن الرقيق لقيرواني، و من بعد نسخوها و شي مرات زادو عليها كتّاب خرين، حتى وصلات ل عند دارسين معروفين بحال بن عذاري لمراكشي، بن خلدون، و شهاب الدين النويري ف لقرن 14.